ไปตรวจ mri ตรวจเลือด,วัดความดัน ตรวจน้ำในหู ไปหามาแล้ว4รอบไม่พบความผิดปกติ แต่ทำไมถึงยังมีอาการมึนหัว ปวดตา ปวดขมับ บางครั้งคลื่นใส้ ตื่นเช้ามารู้สึกมึนๆตึงๆไม่สดชื่นแจ่มใส เป็นแบบนี้มา1เดือนแล้วค่ะ อาการแบบนี้ควรทำยังไงดีคะ
สวัสดีค่ะ อาการมึนศีรษะ ปวดในตา ปวดขมับ คลื่นไส้เป็นบางครั้งดังกล่าวมานั้น อาจจะเกิดมาจาก ปวดศีรษะจากการใช้งานและการทำงานระหว่างวัน มักปวดมากช่วงเย็นๆ ได้พักแล้วจะดีขึ้น แต่มักไม่ค่อยคลื่นไส้ด้วย หากมีอาการปวดรุนแรง มีคลื่นไส้ ตาพร่าด้วยนั้น อาจจะนึกถึงสาเหตุจากการปวดไมเกรน ซึ่งมักปวดข้างเดียว ปวดมาก ปวดตุ๊บๆ ตรวจเพิ่มเติมทางห้องปฏิบัติการนั้นก็อาจจะให้ผลปกติ แต่ถ้าเป็นปวดจากสาเหตุในสมองเช่นปวดจากเนื้องอก การเลือดออก เมื่อตรวจ mri หรือคลื่นไฟฟ้าในสมองน่าจะพบความผิดปกติค่ะแนะนำการพักผ่อนให้เพียงพอ รับประทานยาแก้ปวดเพื่อบรรเทาอาการได้ หลีกเลี่ยงปัจจัยกระตุ้นใดๆที่กระตุ้นให้มีอาการ และกลับไปติดตามอาการตามแพทย์นัด ถ้ามีอาการผิดปกติมากขึ้น เช่นปวดศีรษะมากจนไปทำงานไม่ได้ นอนหลับไม่ได้ คลื่นไส้เยอะ หรือมีกล้ามเนื้ออ่อนแรง เดินเซร่วมด้วย ควรรีบไปพบแพทย์